ગઈ કાલે ખરતર ગચ્છના મણિપ્રભસૂરીશ્વરજીનાં આજ્ઞાનુવર્તી મંજુલાશ્રીજી આદિ પાંચ સાધ્વીજીઓ તામિલનાડુના મદુરાઈથી ચેન્નઈ તરફ વિહાર કરી રહ્યાં હતાં ત્યારે નૅશનલ હાઇવે નંબર-૭ પર બસની જોરદાર ટક્કરથી સાઇડમાં પાર્ક કરાયેલી તૂફાન જીપ ઊંધી વળી જતાં એની ઓથે બેસીને સ્વાધ્યાય કરી રહેલાં પ્રિયદર્શિતાશ્રીજી અને સુદર્શિતાશ્રીજી કચડાઈને કાળધર્મ પામ્યાં હતાં તેમ જ વ્હીલચૅરમાં વિહાર કરતાં મંજુલાશ્રીજીને મૂઢ માર વાગ્યો છે તથા સમ્યકનિધિશ્રીજીનું ડાબા ખભાનું હાડકું તૂટી ગયું છે.